Johanneslogeforbundet
Johanneslogeforbundet, Johanneslogeforbundet af Gamle, Frie og Antagne Murere, frimurerorganisation, etableret i Danmark i 1900 og tilsluttet Den Danske Frimurerorden ved gensidig overenskomst i 1959. Johanneslogeforbundet er af tysk oprindelse og anvender det schröderske ritual, der blev udformet i 1801 af den tyske skuespiller og teaterleder Friedrich Ludwig Schröder. Johanneslogeforbundet består af tre loger. Medlemskab forudsætter bl.a., at man tror på en gud.
Se også frimureri.